Stephen Gately

Stephen Patrick David Gately (født 17. mars 1976, død 10. oktober 2009) var en irsk skuespiller og sanger.

 Musikk 
Sammen med Ronan Keating var Gately hovedsanger i popgruppen Boyzone, hvor han deltok på fem studioalbum. Han utga sitt eneste soloalbum New Beginning i 2000 etter at bandet ble oppløst. Albumet kom på topp 10 på den britiske albumlisten og ga tre hit-singler. I 2008 ble Boyzone gjenforent, og Gately var med på flere innspillinger og konserter.

 Film, TV og teater 
Gately spilte i den irske filmen The Bargain Shop fra 1992 samt hadde stemmen til figuren Blackavar i tre episoder av TV-serien Watership Down i 1999. I 2002 fikk han hovedrollen Joseph i musikalen Joseph and the Amazing Technicolor Dreamcoat, og fra 2004 til 2005 spilte han i musikalen Chitty Chitty Bang Bang. Han hadde også en rolle i en pantomimeoppføring av Askepott og har spilt kråkeskremselet i Trollmannen fra Oz. I 2008 spilte han i den britiske skrekkfilmen Credo.

 Privatliv 
Gately kom ut som homofil i 1999, noe som sjokkerte store deler av den kvinnelige fansen. Han giftet seg med Andrew Cowles i Las Vegas i 2003 og senere formelt i en seremoni i London i 2006. 

 Død 
10. oktober 2009 ble Gately funnet død i parets leilighet på øya Mallorca i Spania.Verdens Gang - Boyzone-stjerne (33) døde brått Obduksjonen viste at han døde av væske i lungene.Vedens Gang - Gately døde av «naturlige årsaker» Han ble bisatt i Dublin 17. oktober 2009.Harstad Tidende - Gravferd for Boyzone-sanger i Dublin

 Diskografi 
 1995: Boyzone – Said and Done
 1996: Boyzone – A Different Beat
 1998: Boyzone – Where We Belong
 1999: Boyzone – By Request
 2000: Stephen Gately – New Beginning
 2008: Boyzone – Back Again... No Matter What

 Referanser 

 Eksterne lenker 





Kategori:Irske musikere
Kategori:Personer fra Dublin